सामाजिक दायित्व निभाने का मिलता है अवसर: सिंह
अम्बाला| सनातनधर्म महाविद्यालय कैंट के प्रांगण में बुधवार को राष्ट्रीय स्वयं सेवक युनिट द्वारा आयोजित सात दिवसीय शिविर के समापन समारोह का आयोजन किया गया। यह सात दिवसीय शिविर 24 से 30 दिसंबर तक गांव बोह में लगाया गया। मुख्यातिथि डाॅ. हुकुम सिंह कंट्रोलर आफ एग्जामिनेशन, कुरुक्षेत्र विश्वविद्यालय उपस्थित रहे। कार्यक्रम की शुरुआत मुख्यातिथि हुकुम सिंह, प्राचार्य राजिंद्र सिंह, डाॅ. नवीन गुलाटी, डाॅ. जोगिंद्र सिंह, डाॅ. हरविंद्र कौर, प्रो. पंकज वर्मा, डाॅ. मदन राठी ने पौधारोपण कर किया। मुख्यातिथि ने कहा कि राष्ट्रीय स्वयं सेवक इकाई ऐसी ईकाई है जिसमें विद्यार्थियों को अपने सामाजिक दायित्व को बखूबी निभाने का अवसर मिलता है। ईकाई के अधिकारी डाॅ. जोगिंद्र सिंह, डाॅ. हरविंद्र कौर, प्रो. पंकज वर्मा ने पौधारोपण, सामाजिक आर्थिक विषय पर सर्वे रैली निकाली गई। इस अवसर पर विभिन्न सामाजिक मुद्दों पर बेटी बचाओ, बेटी पढ़ाओ, आॅनरकिलिंग, पेड़ लगाओ जीवन बचाओ, कन्या भ्रूण हत्या, नुक्कड़ नाटक के माध्यम से नशाखोरी के प्रति लोगो को सचेत कराया।
एनएसएस शिविर के समापन पर पौधारोपण करते काॅलेज प्रधानाचार्य।
hin_Deva hin_Deva hin_Deva